ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ 
Βρυξέλλες, 26.05.1997 
COM(97) 238 τελικό 
ΕΚΘΕΣΗ ΓΗΣ ΕΠΙΤΡΟΠΗΣ 
Σημειωθείσα πρόοδος και μελλοντικοί 
προσανατολισμοί 
CARE 
Κοινοτική τράπεζα δεδομένων για τα τροχαία ατυχήματα 
με σωματικές ζημίες 
Απόφαση του Συμβουλίου της 30ής Νοεμβρίου 1993 
(93/704/EK) 

Πίνακας περιεχομένων 
"Ι.ΕΕΟΑΓυΓΗ 3 
1.1 Σκοπός της έκθεσης 3 
1.2 Ιστορικό της CARE 3 
2. ΣΗΙΕΡΕΙΗ ΕΑΟΑΟΟΑΟΗ 4 
2.1 Σχεδιασμός της CARE 4 
2.2 Αρχικό στάδιο 5 
2.3 Διαβίβαση, πρόσβαση και εγκυρότητα των δεδομένων 7 
2.4 Απόρρητο και ασφάλεια των δεδομένων 8 
2.4.1 Δεδομένα που δηλώνονται ρητώς ως απόρρητα 9 
2.5 Ετερογένεια των ορισμών και των δομών 9 
2.6 Αποτελέσματα και συμπεράσματα των τριών πρώτων ετών 10 
2.6.1 Λειτουργικότητα της τράπεζας δεδομένων 10 
2.6.2 Ομοιογένεια των δεδομένων 10 
2.6.3 Διαθεσιμότητα των δεδομένων 10 
2.6.4 Απόρρητο και ασφάλεια των δεδομένων 10 
2.6.5 Συνεργασία με τα κράτη μέλη 11 
2.6.6 Ποιότητα των δεδομένων 11 
2.6.7 Πολυπλοκότητα των δεδομένων 11 
2.6.8 Δημοσιεύσεις 11 
3. ΠΡΙΙΠΟΕΕΕΣ 12 
3.1 Προς ένα αποδοτικό σύστημα πληροφοριών 12 
3.2 Πολιτική χρήσης και διάδοσης των πληροφοριών 13 
3.2.1 Άμεση πρόσβαση στην τράπεζα δεδομένων αναφοράς CARE 14 
3.2.2 Άμεση πρόσβαση στην τράπεζα δεδομένων διάδοσης 14 
3.2.3 Πρόσβαση στους τυποποιημένους πίνακες του συστήματος CARE 15 
3.2.4 Δημοσιεύσεις 15 
3.3 Γενικά θέματα της μελλοντικής ανάπτυξης της CARE 15 
4.ΣΥΙΠΕΡΑΟΙΑ 16 
1. Εισαγωγή 
1.1 Σκοπός της έκθεσης 
Τα τροχαία ατυχήματα στα κράτη μέλη της Ευρωπαϊκής Ένωσης κοστίζουν κάθε χρόνο τη 
ζωή σε 45.000 περίπου άτομα ενώ ταυτόχρονα οι τραυματίες είναι περισσότεροι από 1,5 
εκατομμύριο και το κόστος που προκύπτει υπολογίζεται σε 150 εκατ. ECU. Από το 1984, 
έχουν ληφθεί σε κοινοτικό επίπεδο πολυάριθμα μέτρα με στόχο τη μείωση των τροχαίων 
ατυχημάτων. Μεταξύ των μέτρων αυτών, το Συμβούλιο εξέδωσε απόφαση στις 30 Νοεμβρίου 
1993 για τη δημιουργία νέας κοινοτικής τράπεζας δεδομένων για τα τροχαία ατυχήματα 
(93/704/ΕΟΚ)1. 
Είναι κοινά αποδεκτό ότι μία τέτοια τράπεζα δεδομένων σε κοινοτικό επίπεδο θα συνέβαλε 
στον εντοπισμό και τον ποσοτικό υπολογισμό των προβλημάτων οδικής ασφάλειας, στην 
αξιολόγηση της αποτελεσματικότητας των μέτρων ασφαλείας που έχουν ήδη ληφθεί, στην 
αξιολόγηση της ορθότητας των κοινοτικών δράσεων και στη διευκόλυνση της ανταλλαγής 
εμπειριών στον τομέα αυτό. 
Το άρθρο 6 της απόφασης του Συμβουλίου προβλέπει ότι η Επιτροπή παρουσιάζει, τρία έτη 
μετά την εφαρμογή της απόφασης, έκθεση αξιολόγησης των αποτελεσμάτων καθώς και τις 
κατευθυντήριες γραμμές του σχεδίου. 
1.2 Ιστορικό της CARE 
Μετά από ψήφισμα του Συμβουλίου το 1984 με το οποίο ζητήθηκε η ανάληψη κοινοτικής 
δράσης στον τομέα της οδικής ασφάλειας, το Ευρωπαϊκό Κοινοβούλιο ζήτησε τη δημιουργία 
κοινοτικής τράπεζας δεδομένων για τα οδικά ατυχήματα στο πλαίσιο του ψηφίσματος του 
του 1986 για τα κοινοτικά μέτρα που στοχεύουν στη μείωση των τροχαίων ατυχημάτων2. 
Το 1988 μία ομάδα εμπειρογνωμόνων του ΟΟΣΑ υπογράμμισε την αναγκαιότητα 
"δημιουργίας ενός πλαισίου για τις τράπεζες (αναλυτικών) στατιστικών δεδομένων σχετικά με 
την οδική κυκλοφορία και τα τροχαία ατυχήματα". Το 1989, η Επιτροπή ανήγγειλε τη 
δημιουργία μιας τράπεζας δεδομένων για τα ατυχήματα, με την ανακοίνωση της "Οδική 
ασφάλεια: μια προτεραιότητα για την Κοινότητα". Δύο χρόνια αργότερα, η δράση αυτή 
εγκρίθηκε και ορίστηκε ως δράση προτεραιότητας από μία ομάδα εμπειρογνωμόνων υψηλού 
επιπέδου (Έκθεση Gérondeau, Φεβρουάριος 1991). 
Βάσει μιας μελέτης σκοπιμότητας που διεξήγαγε η Επιτροπή σε στενή συνεργασία με την 
ομάδα κρατικών εμπειρογνώμων, κατά τη συνεδρίαση της 15ης και 16ης Οκτωβρίου 1992, η 
ομάδα υψηλού επιπέδου για την οδική ασφάλεια επιβεβαίωσε από την πλευρά της την 
ανάγκη δημιουργίας μιας τέτοιας τράπεζας δεδομένων. 
Το 1993, η Επιτροπή υπέβαλε ταυτόχρονα Λευκό βιβλίο για την μελλοντική ανάπτυξη της 
κοινής πολιτ^ής μεταφορών και ανακοίνωση για ένα πρόγραμμα δράσης στον τομέα της 
οδικής ασφάλειας, όπου το θέμα κρίθηκε εκ νέου ως θέμα προτεραιότητας. Τον Ιούλιο 19933 
1 ΕΕ αριθ. 329, 30.12.1993, σ. 63 
2 ΕΕ αριθ. C 68, 24.3.1986, σ. 35 
3 ΕΕ αριθ. C 225, 20.8.1993, σ. 6 
υποβλήθηκε στο Συμβούλιο και στο Ευρωπαϊκό Κοινοβούλιο πρόταση απόφασης (COM (93) 
348 τελικό). Το Συμβούλιο ενέκρινε τελικά στις 30 Νοεμβρίου 1993 την πρόταση για τη 
δημιουργία κοινοτικής τράπεζας δεδομένων για τα τροχαία ατυχήματα, με την ονομασία 
CARE. 
2. Σημερινή κατάσταση 
2.1 Σχεδιασμός της CARE 
Η CARE είναι κοινοτική τράπεζα δεδομένων για τα τροχαία ατυχήματα με σωματικές ζημίες, 
και κατά συνέπεια δεν καλύπτει τα τροχαία ατυχήματα που αφορούν μόνον υλικές ζημίες. Η 
κύρια διαφορά μεταξύ της CARE και των περισσότερων άλλων διεθνών τραπεζών δεδομένων 
που υπάρχουν είναι το υψηλό επίπεδο κατάτμησης, δηλαδή η CARE περιέχει λεπτομερή 
δεδομένα για τα μεμονωμένα ατυχήματα, όπως αυτά συγκεντρώνονται από τα κράτη μέλη. Η 
δομή αυτή εξασφαλίζει την μέγιστη δυνατή ευελιξία και δυνατότητες για την ανάλυση των 
πληροφοριών που περιέχει το σύστημα και διανοίγει νέες προοπτικές στον τομέα της 
ανάλυσης των οδικών ατυχημάτων. 
Το Συμβούλιο, αντί να αποδυθεί σε μία μακρά διαδικασία σχεδιασμού και υλοποίησης μίας 
εναρμονισμένης, σε κοινοτικό επίπεδο, τράπεζας δεδομένων για τα ατυχήματα, με δεδομένο 
ότι μία τέτοια τράπεζα στη συνέχεια θα υφίστατο σημαντικές αλλαγές από τις εθνικές 
διοικήσεις (όπως η εναρμόνιση των εκθέσεων των ατυχημάτων, οι ορισμοί και η μεθοδολογία 
συγκέντρωσης δεδομένων), αποφάσισε, με βάση την πρόταση της Επιτροπής, αφενός, να 
ενσωματωθούν τα εθνικά δελτία δεδομένων στην τράπεζα δεδομένων CARE στην αρχική 
τους μορφή αφού προηγουμένως διαγραφούν τα εμπιστευτικά στοιχεία που Θα μπορούσαν να 
οδηγήσουν στην αναγνώριση των προσώπων και, αφετέρου, να καθοριστεί μία δομή που θα 
καθιστά τα εθνικά αρχεία προσβάσιμα σε κοινοτικό επίπεδο (βλέπε σχήμα 1). 
CARE 
l ΙρότΐΉο πηραματικό στάδιο από01 Ο4· · "4 é<oç 01.04.. 1997 
Τράπεζα δεδομένων αναφοράς 
Αναλινπ,κά δεδομένα 
Εθνικός 
πάροχος 
δεδομένων 
Σχήμα 1 : CARE - Σημερινή κατάσταση 
2.2 Αρχικό στάδιο 
Το αρχικό στάδιο της CARE άρχισε στην πράξη την 1η Απριλίου 1994 με την υποχρέωση των 
κρατών μελών να διαβιβάσουν τα εθνικά τους αρχεία των ετών 1991 και 1992 στη Στατιστική 
Υπηρεσία των Ευρωπαϊκών Κοινοτήτων (OSCE) πριν τις 31 Μαρτίου 1994. Στον πίνακα 1 
παρατίθενται οι ημερομηνίες διαβίβασης των διάφορων ετήσιων εθνικών αρχείων κατά τη 
στιγμή σύνταξης της έκθεσης. 
Όλα τα κράτη μέλη αποστέλλουν τώρα τακτικά τα αρχεία τους. Οι στατιστικές από το 1991 
έως το 1995 για την Αυστρία, τη Φινλανδία και τη Σουηδία, έχουν περιληφθεί στην τράπεζα 
δεδομένων CARE. 
Πίνακας 1: Διαβίβαση δεδομένων από τα κράτη μέλη 
Α 
Β 
D 
DK 
Ε 
F 
FIN 
GR 
I 
IRL 
L 
NL 
Ρ 
S 
UK(GB) 
UK(NI* 
) Διαβίβαση δεδομένων 
2.Τριμ.. 
94 
91 
91/92 
91 
91 
91 
91 
91 
91/92 
91/92 3.Τρψ. 
m. 94 
92/93 
91/92 
92 
92 4.Τριμ.ί 
m. 94 Ι.Τριμ.. 
95 
91/92 
93 
92/93 
92/93 
91-93 
93 
93 
92 
93 2.7ριμ. 
95 
93/94 
94 
94 
93 
93 3.Τρψ.. 
95 
94 
94 4.1 ριμ.. 
95 
93 
94 Ι.Τριμ.. 
96 
94 
92-93 
94 2.Τρψ.. 
96 
92-95 
94 
95 
95 
94 
95 
91-94 
95 3.Τριμ.. 
96 
91-94 
94 
94 4.1'ριμ.. 
96 
91 
95 
95 
95 
94 
91 
95 
95 
95 
Για τεχνικούς λόγους, η Βόρεια Ιρλανδία και η Μεγάλη Βρετανία καταχωρούνται ξεχωριστά στις στατιστικές 
Ο πίνακας 2 δείχνει την κατάσταση επεξεργασίας των δεδομένων που απέστειλαν τα κράτη 
μέλη στην CARE κατά τη στιγμή σύνταξης της έκθεσης: 
Πίνακας 2: Πρόοδος της επεξεργασίας των δεδομένων στην CARE 
Α 
Β 
D 
DK 
Ε 
F 
FIN 
GR 
I 
IRL 
L 
NL 
Ρ 
S 
UK(GB*) 
UK(NI*) 1991 
R 
RC 
r 
RC 
RC 
RC 
RC 
RC 
RC 
RC 
RC 
RC 
RC 
RC 
RC 
RC 1992 
RC 
RC 
r 
RC 
RC 
RC 
RC 
RC 
RC 
RC 
Re 
RC 
RC 
RC 
RC 
RC 1993 
RC 
RC 
r 
RC 
RC 
RC 
RC 
RC 
RC 
RC 
Re 
RC 
RC 
RC 
RC 
RC 1994 
RC 
RC 
r 
RC 
RC 
RC 
RC 
Rx 
RC 
RC 
Re 
RC 
RC 
RC 
RC 
RC 1995 
RC 
R 
RC 
RC 
RC 
RC 
RC 
RC 
Rx 
RC 
RC 
RC 
Υπόμνημα: 
R = Ληφθέντα δεδομένα 
r = Δεδομένα που απεστάλησαν κατ'εφαρμογή του κανονισμού 1588/90 σχετικά με τη διαβίβαση 
απόρρητων δεδομένων 
C = Δεδομένα που έχουν καταχωρηθεί στην CARE 
c = Δεδομένα που έχουν καταχωρηθεί εν μέρει στην CARE (εν αναμονή των οριστικών δεδομένων) 
χ = Μη αναγνώσιμα δεδομένα 
*) : Για τεχνικούς λόγους, η Βόρειος Ιρλανδία και η Μεγάλη Βρετανία καταχωρούνται ξεχωριστά στις στατιστικές 
2.3 Διαβίβαση, πρόσβαση και εγκυρότητα των δεδομένων 
Ανάλογα με τις διαθέσιμες πηγές, τα κράτη μέλη έχουν συμμετάσχει ενεργά στη δημιουργία 
της CARE, ενώ η ενσωμάτωση των νέων κρατών μελών έχει ολοκληρωθεί χωρίς προβλήματα 
χάρη στην ενεργό συμμετοχή τους. 
Η διαβίβαση δεδομένων για τα ατυχήματα στα κράτη μέλη πραγματοποιείται τη στιγμή αυτή 
με ηλεκτρονικά μέσα (μαγνητική ταινία ή δισκέτα) βάσει των ετήσιων αρχείων, με χρονική 
καθυστέρηση εννέα μηνών το πολύ μετά το τέλος του αντίστοιχου έτους. Έτσι, περίπου 1,2 
εκατομμύρια ατυχήματα καταχωρούνται ετησίως στην τράπεζα δεδομένων CARE. 
Τα κράτη μέλη είναι υπεύθυνα για την ποιότητα των εθνικών τους δεδομένων και 
υποχρεούνται να επαληθεύουν τα αποτελέσματα της στατιστικής επεξεργασίας των 
δεδομένων τους μετά την καταχώρηση τους στην τράπεζα δεδομένων CARE. Για την 
πρόσβαση στα εθνικά δεδομένα που περιέχει η CARE, είναι αναγκαία μία ζεύξη διαβίβασης 
και ένα ειδικό λογισμικό. Καθένα από τα κράτη μέλη ορίζει ρητά έναν φορέα και τον 
κοινοποιεί στην Επιτροπή. Σε γενικές γραμμές, τα κράτη μέλη αναθέτουν την εκπλήρωση του 
ρόλου αυτού στις εθνικές στατιστικές υπηρεσίες τους. Με τον τρόπο αυτό, ο πάροχος 
δεδομένων είναι ταυτόχρονα αυτός που επαληθεύει την επεξεργασία των ίδιων δεδομένων 
από την CARE. Η διαδικασία επαλήθευσης, δηλαδή η επιβεβαίωση ότι η παραγόμενη 
πληροφορία από την τράπεζα δεδομένων CARE είναι όμοια με τα αποτελέσματα που 
λήφθηκαν από τα εθνικά συστήματα, θεωρείται πρωταρχικής σημασίας για την αξιοπιστία 
της CARE. 
Μετά την επαλήθευση, από τον αρμόδιο φορέα, των "δικών του" εθνικών δεδομένων στο 
σύστημα CARE, το κράτος μέλος επιτρέπει την πρόσβαση στα δεδομένα του, σε βάση 
αμοιβαιότητας, στους εθνικούς φορείς των άλλων κρατών μελών οι οποίοι έχουν οριστεί στο 
πλαίσιο αυτό. 
Στον πίνακα 3 παρατίθενται τα επίπεδα πρόσβασης που έχουν σημειώσει τα διάφορα κράτη 
μέλη στην CARE κατά τη στιγμή σύνταξης της έκθεσης : 
Πίνακας 3: Επίπεδα πρόσβασης των κρατών μελών 
Διαβιβασθέντα 
δεδομένα 
Καταχωρημένα 
δεδομένα στο CARE 
Απευθείας σύνδεση 
Κατάρτιση χρήστη 
Δοκιμές 
Επαλήθευση από KM 
Δοθείσα πρόσβαση σε 
άλλα KM 
Χρησιμοποιηθείσα 
πρόσβαση από άλλο 
KM Α 
ν" 
V Β 
S 
V 
S 
S 
S D 
'*> DK 
^ 
S 
S 
S 
V 
V 
S 
S Ε 
S 
V 
s 
y 
s 
V 
V 
V F 
s 
• 
s 
s 
y 
s 
V 
V FIN 
s 
v^ GR 
S 
S 1 
y 
• 
S IRL 
S 
^ 
S 
S 
S 
V 
/ 
• L 
/ 
V 
/ NL 
S 
V 
s 
s 
V 
s 
S 
• Ρ 
S 
V 
• 
S 
S 
• 
S 
• s 
• 
V UK 
<QB) 
S 
V 
V 
s 
s 
V 
s 
V UK 
(NI) 
• 
V 
S 
Y 
•/ 
S 
S 
S 
·*) = σύμφωνα με τον κανονισμό 1588/90 για τη διαβίβαση απόρρητων δεδομένων 
Κατά τη στιγμή σύνταξης της έκθεσης, δέκα κράτη μέλη είναι συνδεδεμένα στην CARE, 
κυρίως με σκοπό την επαλήθευση των δεδομένων, όπως φαίνεται στον πίνακα 4. Τα νέα 
κράτη μέλη δεν εμφανίζονται στον πίνακα, δεδομένου ότι τους ζητήθηκε να διαβιβάσουν τα 
δεδομένα τους στους τελευταίους μόλις μήνες ή δεν έχουν ακόμη καθιερώσει σύνδεση 
αξιοποίησης της τράπεζας δεδομένων CARE. 
Πίνακας 4: Πρόσβαση στην CARE από τα κράτη μέλη για λόγους επαλήθευσης 
(περίοδος παρατήρησης: από 7 Φεβρουαρίου 1995 έως 12 Δεκεμβρίου 1996) 
Ε 
UK (GB) 
NL 
Ρ 
F 
IRL 
Β 
DK 
UK (NI) 
Ι 
L 
GR 
D 
Σύνολο: 
Επιτροπή Αριθ. 
συνδέσεων 
abs. 
530 
210 
114 
89 
91 
30 
37 
25 
6 
14 
8 
0 
0 
1154 
2203 % 
46 
18 
10 
8 
8 
3 
3 
2 
-
1 
-
-
-
100% Διάρκεια συνδέσεων 
h 
51 
41 
30 
15 
10 
8 
6 
4 
2 
171 
392 min 
36 
02 
16 
20 
21 
51 
39 
33 
23 
19 
22 
48 
30 sec 
54 
38 
44 
6 
58 
30 
24 
28 
54 
36 
14 
26 
06 % 
30 
24 
18 
9 
6 
5 
4 
3 
1 
-
-
100% Χρόνος ΚΜΕ 
h 
2 
5 
9 
119 min 
28 
46 
38 
19 
3 
10 
4 
3 
1 
37 
39 sec 
32 
15 
38 
53 
23 
22 
26 
47 
50 
11 
2 
19 
37 % 
26 
61 
6 
3 
-
2 
-
-
-
-
-
100% 
2.4 Απόρρητο και ασφάλεια των δεδομένων 
Το ζήτημα του απορρήτου συνίσταται στο κατά πόσο ένας χρήσης του συστήματος 
επιτυγχάνει να εντοπίσει τα άτομα που εμπλέκονται σε ένα ατύχημα. Λόγω του ότι τα 
δεδομένα που καταχωρούνται στο σύστημα έχουν αναλυθεί σε επίπεδο μονάδας 
ατυχήματος για κάθε χώρα, κάθε έκθεση που παράγει το σύστημα για έναν τελικό χρήση 
παρουσιάζεται σε ομαδοποιημένη μορφή, για παράδειγμα, όλα τα ατυχήματα ανά μήνα και 
ανά κατηγορία ηλικίας των θυμάτων. Δεδομένου ότι η εν λόγω έκθεση περιέχει δεκάδες, 
εκατοντάδες ή και χιλιάδες θύματα, δεν είναι δυνατό να εντοπιστεί ένα συγκεκριμένο άτομο 
μέσω μιας τέτοιας έκθεσης. 
Επιπλέον, τα κράτη μέλη, σε διαβούλευση με την Επιτροπή, αφαιρούν τα δεδομένα που 
θεωρούνται ως απόρρητα από τα αρχεία τους, δηλαδή κάθε πληροφορία που θα επέτρεπε 
την αναγνώριση ενός ατόμου (όπως η πινακίδα κυκλοφορίας ενός οχήματος, το 
ονοματεπώνυμο ή η διεύθυνση ενός ατόμου) πριν από την αποστολή των αρχείων στην 
Επιτροπή. Στην ανάγκη, ο προϊστάμενος της τράπεζας δεδομένων CARE μπορεί να αφαιρεί 
παρόμοια ευαίσθητα δεδομένα από τα αρχεία. 
Μόνο ο προϊστάμενος της τράπεζας δεδομένων μπορεί να έχει πρόσβαση στις αρχικές 
καταγραφές των δεδομένων που διαβίβασαν τα κράτη μέλη. Μετά από κατάλληλη 
επεξεργασία των δεδομένων αυτών και υπό ορισμένες προϋποθέσεις, οι εξουσιοδοτημένοι 
χρήστες (που έχουν οριστεί από κάθε κράτος μέλος) έχουν πρόσβαση σε μία τράπεζα 
δεδομένων αναφοράς, η οποία είναι ένα υποσύνολο της CARE και περιέχει δεδομένα 
επαληθευμένα από τα κράτη μέλη: με τον τρόπο αυτό, καμία απόρρητη πληροφορία δεν είναι 
στη διάθεση των χρηστών του συστήματος CARE. 
Κάθε χρήστης της CARE πρέπει να έχει στην κατοχή του ταυτότητα χρήστη και κωδικό σε 
ισχύ. Για να καταστεί αδύνατη η μη εγκεκριμένη πρόσβαση στην τράπεζα, έχουν εφαρμοστεί 
σύγχρονες τεχνικές κρυπτογράφησης. Η διαδικασία αναζήτησης πληροφοριών 
πραγματοποιείται σε ένα περιβάλλον διαδοχικών επιλογών, γεγονός που εμποδίζει ένα 
χρήστη να επιλέγει άλλη εντολή από αυτές που επιτρέπει το σύστημα CARE και που 
προβλέπονται για το σκοπό αυτό. 
Όπως προκύπτει από συζητήσεις με ειδικούς των κρατών μελών, τα προαναφερθέντα μέτρα 
παρέχουν εγγυήσεις όσον αφορά το απόρρητο, την ασφάλεια και την ενότητα των 
δεδομένων που περιέχονται στην τράπεζα δεδομένων CARE. 
2.4.1 Δεδομένα που δηλώνονται ρητώς ως απόρρητα 
Όπως φαίνεταιι στον πίνακα 3, η Γερμανία ζήτηση την εφαρμογή της διαδικασίας που 
ορίζεται στον κανονισμό 1588/90 του Συμβουλίου για τη διαβίβαση απόρρητων δεδομένων. 
Τη στιγμή αυτή, διεξάγονται συζητήσεις με τις γερμανικές αρχές για μία ταχεία ενσωμάτωση 
των γερμανικών δεδομένων στο σύστημα CARE. 
2.5 Ετερογένεια των ορισμών και των δομών 
Τα δεδομένα που προκύπτουν από τις εκθέσεις για τα ατυχήματα περιέχουν λεπτομερείς 
πληροφορίες για τον τόπο των ατυχημάτων, τα άτομα (θύματα) και τα οχήματα που 
εμπλέκονται, καθώς και άλλες συμπληρωματικές πληροφορίες που καλύπτουν λεπτομέρειες 
για τις συνθήκες πριν το ατύχημα, τις υλικές ζημίες, ή το είδος του μεταφερόμενου 
επικίνδυνου φορτίου. Οι λεπτομερείς αυτές πληροφορίες καθώς και οι ορισμοί και ο αριθμός 
των μεταβλητών ποικίλλουν σημαντικά μεταξύ των κρατών μελών - πρόβλημα που έχει ήδη 
εντοπιστεί κατά τη μελέτη σκοπιμότητας του σχεδίου. 
Όπως αναφέρθηκε και προηγουμένως, η επεξεργασία δεδομένων που παρουσιάζουν 
ετερογένεια ως προς τους ορισμούς και τις δομές τους αποτελεί βασικό στοιχείο της καλής 
λειτουργίας της CARE. Για το λόγο αυτό, λήφθηκαν ορισμένα οργανωτικά μέτρα που 
αφορούν το ίδιο το σύστημα, έτσι ώστε να καταστεί δυνατή η συμβατότητα μεταξύ των 
εθνικών δεδομένων ατυχημάτων χωρίς να απαιτείται από τα κράτη μέλη καμία επεξεργασία ή 
προσαρμογή των δεδομένων. 
Τα δεδομένα καθίστανται συμβατά με τρεις τρόπους: 
• Η μετάφραση των ορισμών των αρχικών μεταβλητών σε μία κοινή γλώσσα, δηλαδή τα 
αγγλικά, καθιστά τις μεταβλητές αυτές άμεσα συγκρίσιμες, όπως "μήνας=Ιανουάριος", 
"ημέρα = Κυριακή" κ.λπ. 
• Για ορισμένες μεταβλητές, η συμβατότητα εξασφαλίζεται με την εφαρμογή απλών 
μαθηματικών κανόνων : η ηλικία ενός οδηγού λαμβάνεται είτε με ερώτηση στη θέση 
"ηλικία", όηως "ηλικία οδηγού = 31", είτε στη θέση που περιέχει την ημερομηνία γέννησης 
του οδηγού, όπως "ημερομηνία γέννησης = 05.10.1965". 
• "Η ομοιογενοποίηση" άλλων μεταβλητών, όπως οι διάφορες τιμές για τις "συνθήκες 
φωτισμού" ή την "κατάσταση των οδών" είναι ένα πρόβλημα περισσότερο πολύπλοκο. Μία 
ομάδα συνεργατών από έξι κράτη μέλη στο πλαίσιο του σχεδίου CARE PLUS έχει ήδη 
αποδείξει τη σκοπιμότητα "εναρμόνισης" των ετερογενών δεδομένων. Κύριος στόχος ήταν 
να καθοριστούν, μέχρι το τέλος του 1996, διαρθρωτικοί κανόνες μετατροπής ορισμένων 
σημαντικών μεταβλητών των οποίων ο αριθμός είχε αρχικά περιοριστεί σε 28. Εξάλλου, 
ένας δεύτερος στόχος είναι να δημιουργηθεί ένα λεξικό των ορισμών των μεταβλητών και 
των τιμών που χρησιμοποιούνται στα εθνικά αρχεία των 15 κρατών μελών. 
Πρόθεση της Επιτροπής δεν είναι να προτείνει αλλαγές των ορισμών που περιέχονται στις 
τράπεζες δεδομένων των κρατών μελών, αλλά να δημιουργήσει ένα σύνολο κανόνων 
μετατροπής, που θα εφαρμόζεται από την τράπεζα δεδομένων CARE με σκοπό να αυξηθεί η 
συμβατότητα των δεδομένων και να βελτιωθεί με τον τρόπο αυτό η λειτουργία του 
συστήματος. Ωστόσο, το αποτέλεσμα των προσπαθειών αυτών θα είναι ένα σύνολο κοινών 
μεταβλητών που θα μπορούσαν να χρησιμοποιηθούν ως μεταβλητές αναφοράς για τις 
μελλοντικές προσαρμογές σε εθνικό επίπεδο, εφόσον το επιθυμεί ένα κράτος μέλος. 
2.6 Αποτελέσματα και συμπεράσματα των τριών πρώτων ετών 
2.6.1 Λειτουργικότητα της τράπεζας δεδομένων 
Το πειραματικό στάδιο της CARE άρχισε την 1η Απριλίου 1994. Εντός σχετικά σύντομων 
χρονικών διαστημάτων, εάν ληφθεί υπόψη η πολυπλοκότητα του σχεδίου, επιλύθηκαν τα 
τεχνικά προβλήματα που αφορούσαν τη λειτουργία του συστήματος. 
2.6.2 Ομοιογένεια των δεδομένων 
Η διαδικασία "ομοιογενοποίησης", δηλαδή ο καθορισμός στο εσωτερικό του συστήματος 
CARE κανόνων μετατροπής μεταξύ των τραπεζών δεδομένων των διάφορων κρατών μελών, 
βάσει της μεθοδολογίας που καταρτίστηκε από την ομάδα μελέτης CARE PLUS, προχωρεί 
με ενθαρρυντικό τρόπο. 
2.6.3 Διαθεσιμότητα των δεδομένων 
Για πρώτη φορά σήμερα, είναι δυνατή η σύνταξη εκθέσεων από την CARE, κάτι που καμία 
άλλη τράπεζα δεδομένων δεν μπορεί να υλοποιήσει. Για παράδειγμα, στο παράρτημα II 
περιέχεται - μεταξύ άλλων - σύγκριση σε κοινοτική κλίμακα της εμπλοκής των ατόμων, ανά 
ηλικία (ανά έτος), στα οδικά ατυχήματα - μία ανάλυση που είναι δυνατή χάρη στη 
χρησιμοποίηση αναλυτικών εθνικών δεδομένων. 
2.6.4 Απόρρητο και ασφάλεια των δεδομένων 
Από το αρχικό στάδιο σχεδιασμού της τράπεζας, απαιτήθηκε ένα επίπεδο πολύ υψηλό όσον 
αφορά το απόρρητο των δεδομένων και τη γενική ασφάλεια. Αν και η CARE περιέχει εθνικά 
δεδομένα σε πολύ λεπτομερές επίπεδο, είναι αδύνατο για οποιοδήποτε χρήστη να εντοπίσει 
τα άτομα μέσω της τράπεζας δεδομένων CARE. 
10 
2.6.5 Συνεργασία με τα κράτη μέλη 
Η στενή συνεργασία της CARE με την ομάδα κρατικών εμπειρογνωμόνων διαδραματίζει 
πρωταρχικό ρόλο στη διαδικασία ανάπτυξης της CARE, δεδομένου ότι ο ρόλος των εθνικών 
παροχών δεδομένων είναι βασικός, τόσο σε επίπεδο σημερινής και μελλοντικής λειτουργίας 
όσο και σε επίπεδο επαλήθευσης των δεδομένων, δηλαδή επιβεβαίωσης ότι η πληροφορία 
που παράγει το σύστημα CARE ανταποκρίνεται ακριβώς στα στοιχεία που περιέχουν οι 
εθνικές τράπεζες δεδομένων, όπως και ότι η έγκριση της πρόσβασης άλλων χρηστών, σε 
βάση αμοιβαιότητας, στα ετήσια εθνικά δεδομένα. 
2.6.6 Ποιότητα των δεδομένων 
Το περιεχόμενο της CARE αντανακλά άμεσα το περιεχόμενο των εθνικών τραπεζών 
δεδομένων. Έτσι, η ποιότητα κάθε ανάλυσης είναι άμεσα συνδεδεμένη με την ποιότητα των 
παρεχόμενων εθνικών δεδομένων ατυχημάτων, τα οποία με τη σειρά τους εξαρτώνται άμεσα 
από τη μεθοδολογία που εφαρμόζει κάθε κράτος για τη συγκέντρωση τους. Η έκταση της 
ατελούς καταγραφής των ατυχημάτων ποικίλλει όχι μόνο μεταξύ των κρατών μελών αλλά 
εξαρτάται επίσης και από τη σοβαρότητα των εν λόγω ατυχημάτων. Έτσι, τα θανατηφόρα 
ατυχήματα καλύπτονται σε μεγάλο βαθμό, αλλά δεν ισχύει το ίδιο και για τα ατυχήματα με 
τραυματίες. Εξάλλου, η διαπίστωση αυτή είναι γενικότερη: τα εθνικά δεδομένα 
παρουσιάζουν κάποιο βαθμό ατέλειας η οποία εξαρτάται κατά κύριο λόγο από τη 
σοβαρότητα του ατυχήματος. Επίσης, η ερμηνεία ορισμένων μεταβλητών μπορεί να είναι 
ευρύτατη, για παράδειγμα "σοβαρότητα του ατυχήματος = άγνωστη". Τα αίτια του 
ατυχήματος, εάν αναφέρονται, είναι μάλλον υποκειμενικά και - στην περίπτωση που γίνεται 
χρήση τους - πρέπει να δίδεται ιδιαίτερη προσοχή. 
2.6.7 Πολυπλοκότητα των δεδομένων 
Το σύστημα πρόσβασης που αναπτύχθηκε είναι φιλικό προς το χρήστη και επιτρέπει την 
εύκολη σύνταξη συνολικών εκθέσεων βάσει των αναλυτικών δεδομένων για τα ατυχήματα. 
Ωστόσο, εάν ο χρήστης δεν γνωρίζει καλά το σύστημα, υπάρχει κίνδυνος να οδηγηθεί σε 
εσφαλμένη ερμηνεία των δεδομένων. Για το λόγο αυτό, οι χρήστες της τράπεζας δεδομένων 
CARE θα πρέπει να κατέχουν την αρχιτεκτονική του συστήματος και τις ετερογενείς δομές 
των δεδομένων με τα οποία έχει δημιουργηθεί η CARE. Μία ανάλογη κατάρτιση των χρηστών 
της CARE κρίνεται σκόπιμη ώστε να εξασφαλιστεί η αξιοπιστία των αποτελεσμάτων που 
λαμβάνονται από την τράπεζα δεδομένων CARE. 
2.6.8 Δημοσιεύσεις 
Σε συνεννόηση με τα κράτη μέλη, παρόχους πληροφοριών, η Επιτροπή αποφάσισε να 
απαγορευθεί, κατά την πειραματική φάση του σχεδίου, η διάδοση των στατιστικών που 
εκδίδονται α"ό την CARE. 
11 
3. Προοπτικές 
3.1 Προς ένα αποδοτικό σύστημα πληροφοριών 
Όπως αναφέρθηκε στο κεφάλαιο 2.5., η βελτίωση της "ομοιογενοποίησης" των δεδομένων 
ατυχημάτων του συστήματος CARE θα συνεχιστεί. Η στήριξη και η συνεργασία των κρατών 
μελών θα διαδραματίσουν σημαντικό ρόλο στη διαδικασία αυτή η οποία - σε ένα πρώτο 
στάδιο - θα οδηγήσει σε υψηλού βαθμού συμβατότητα των δεδομένων ατυχημάτων που 
περιέχει η βάση CARE. 
Στο πλαίσιο αυτό, η ενυπάρχουσα αδυναμία σύγκρισης ορισμένων εθνικών δεδομένων 
ατυχημάτων μπορεί να οδηγήσει σε σφάλματα ερμηνείας κατά τη διεξαγωγή συγκριτικών 
διεθνών αναλύσεων εάν δεν λαμβάνονται υπόψη τα ιδαίτερα χαρακτηριστικά κάθε 
ατυχήματος και κυρίως οι συνθήκες κυκλοφορίας. Η επίλυση του προβλήματος αυτού πρέπει 
να αποτελεί προτεραιότητα για την ανάπτυξη κάθε μελλοντικού συστήματος που στοχεύει 
στην παροχή αξιόπιστων πληροφοριών. 
Για το λόγο αυτό, θα πρέπει να υπάρχουν συμπληρωματικές πληροφορίες στη διάθεση των 
χρηστών της CARE, ώστε να βελτιωθεί, αφενός, η πραγματοποίηση θεμελιωμένων 
συγκρίσεων και, αφετέρου, οι δυνατότητες ανάλυσης των οδικών ατυχημάτων σε κοινοτικό 
επίπεδο. Οι συμπληρωματικές αυτές πληροφορίες θα μπορούσαν να περιέχουν : 
• δεδομένα έκθεσης στον κίνδυνο, όπως 
• οχήματα -χλμ 
• στόλος οχημάτων 
• επιβάτες - χλμ 
• πληθυσμός 
• χαρακτηριστικά του οδικού δικτύου, κ.λπ. 
• αποτελέσματα μελετών για τα αίτια των ατυχημάτων και των τραυματισμών, 
• μέτρα οδικής ασφάλειας που εφαρμόζονται στις χώρες, επίπεδο ελέγχου τους, 
συμπεράσματα μελετών για την αποτελεσματικότητα των διάφορων μέτρων και δράσεων, 
• κ.λπ. 
Με τις συμπληρωματικές αυτές πληροφορίες μπορεί να δημιουργηθεί ένα σύστημα 
πληροφοριών (βλέπε σχήμα 2) που θα αποτελείται από ένα σύνολο διαφορετικών πηγών 
δεδομένων που θα υφίστανται επεξεργασία ως συπληρωματικά, παράλληλα αρχεία, τα οποία 
θα είναι συνδεδεμένα με την τράπεζα δεδομένων CARE που αποτελεί τον βασικό πυρήνα του 
συστήματος. Εξάλλου, θα τεθεί στη διάθεση των χρηστών ένα πλήρες γλωσσάριο που θα 
περιέχει τους ορισμούς των εθνικών μεταβλητών, τους κανόνες μετατροπής των δεδομένων 
και άλλες γραπτές πληροφορίες που είναι ουσιαστικές για τη συγκριτική έρευνα. 
Με την ανάπτυξη ενός τέτοιου συστήματος πληροφοριών θα εξασφαλιστεί ουσιαστική 
πρόοδος σε τομείς όπως η ποιότητα και η διαθεσιμότητα των δεδομένων για τα ατυχήματα, 
ώστε να αναλυθούν τα προβλήματα οδικής ασφάλειας. Προβλήματα όπως η ανεπαρκής 
καταγραφή ατυχημάτων δεν μπορούν να ρυθμιστούν βραχυπρόθεσμα, αλλά αξιολογώντας 
την έκταση του προβλήματος και εισάγοντας τη διάσταση αυτή στην CARE, εξασφαλίζεται 
ότι τα θέματα αυτά λαμβάνονται υπόψη από το σύστημα με συστηματικό και αναλυτικό 
τρόπο. Το ίδιο ισχύει για τη διαθεσιμότητα και τις διάφορες μεθόδους αξιολόγησης των 
δεδομένων έκθεσης στον κίνδυνο και των άλλων σχετικών πληροφοριών. 
12 
Το σύστημα πληροφοριών 
οδικής ασφάλειας CARE 
Εθνικός 
πάροχος 
ί>εί>ομέν<ον 
& ΕξουσιοΛΛ 
χρήστες J Έμπειροι 
χρήστες Κάθε 
χρήστης 
Σχήμα 2: το σύστημα πληροφοριών οδικής ασφάλειας CARE 
3.2 Πολιτική χρήσης και διάδοσης των πληροφοριών 
Το υψηλό επίπεδο προστασίας του απορρήτου και της ασφάλειας των δεδομένων που 
διαθέτει το σημερινό σύστημα, δηλαδή η μη δυνατότητα πρόσβασης σε προσωπικά 
δεδομένα, σε τυνδυασμό με τον έλεγχο των διαδικασιών πρόσβασης, πρέπει να παραμείνουν 
βασικά χαρακτηριστικά της βάσης CARE. 
Οι διαδικασίες μέσω των οποίων επιτρέπεται η πρόσβαση στην CARE και οι μέθοδοι 
διάδοσης των πληροφοριών πρέπει να εξετάζονται στο σύνολο τους: η θέση ερωτημάτων 
στην τράπεζα δεδομένων CARE είναι κάτι εύκολο για όσους έχουν πρόσβαση σ'αυτήν, αλλά 
η θέση των σωστών ερωτημάτων που απομακρύνουν τον κίνδυνο παρερμηνείας, είναι κάτι το 
εξαιρετικά πολύπλοκο: μόνο οι χρήστες που γνωρίζουν άριστα το σύστημα και διαθέτουν 
13 
βαθιά γνώση των δομών των εθνικών δεδομένων και ορισμών μπορούν να χρησιμοποιούν τα 
δεδομένα της βάσης αναφοράς CARE στο πλέον λεπτομερές επίπεδο. 
Τα κριτήρια πρόσβασης στο μελλοντικό σύστημα πληροφοριών οδικής ασφάλειας όσο και ο 
τύπος και το περιεχόμενο των πληροφοριών που παρέχονται θα είναι καθοριστικά για το 
βαθμό χρήσης του συστήματος. Ένα σύστημα κλειστό, το οποίο προορίζεται αποκλειστικά 
για τις διοικήσεις των κρατών μελών θα περιόριζε το δυναμικό απόδοσης του όσον αφορά 
την εκπόνηση μελετών για την οδική ασφάλεια στην Κοινότητα, ενώ ένα σύστημα 
καλοσχεδιασμένο με επίπεδα πληροφοριών χρήσιμα και ποίκιλλα τα οποία θα είναι ανοικτά 
σε διάφορες ομάδες χρηστών - με διαφορετικά επίπεδα πρόσβασης - θα οδηγήσει στη 
βέλτιστη χρησιμοποίηση του συστήματος. 
Ανεξαρτήτως του τύπου του συστήματος, και με βάση τις αιτιολογικές σκέψεις της 
απόφασης 93/704/ΕΚ του Συμβουλίου της 30ής Νοεμβρίου 1993, η επεξεργασία των 
δεδομένων που αφορούν άτομα των οποίων η ταυτότητα μπορεί να αναγνωρισθεί θα 
συμμορφώνεται προς την ισχύουσα νομοθεσία περί προστασίας των πληροφοριών. 
Η πολιτική διάδοσης των πληροφοριών θα πρέπει να αποβλέπει στην προσέγγιση, υπό τις 
καλύτερες δυνατές συνθήκες, του μεγαλύτερου δυνατού αριθμού χρηστών και παράλληλα 
να εξασφαλίζει ότι δεν θίγονται οι υφιστάμενες πηγές χρηματοδότησης των εθνικών 
παροχών δεδομένων. 
3.2.1 Αμεση πρόσβαση στην τράπεζα δεδομένων αναφοράς CARE 
Τη στιγμή αυτή, οι πάροχοι δεδομένων των κρατών μελών είναι οι μόνοι φορείς που έχουν 
πρόσβαση στην τράπεζα δεδομένων αναφοράς CARE, η οποία περιέχει τα δεδομένα 
ατυχημάτων σε λεπτομερέστατο επίπεδο. Ωστόσο, το ενδιαφέρον τους για τη χρήση διεθνών 
δεδομένων μπορεί να είναι περιορισμένο. Κατά συνέπεια, πρέπει να εξεταστεί το ενδεχόμενο 
διεύρυνσης της πρόσβασης, για παράδειγμα σε έναν φορέα ανά κράτος μέλος ο οποίος θα 
έχει οριστεί από το ίδιο το κράτος και θα εμπλέκεται άμεσα στην οδική ασφάλεια, με σκοπό 
τη βέλτιση χρησιμοποίηση της τράπεζας δεδομένων αναφοράς. Ο πάροχος των εθνικών 
δεδομένων θα εξακολουθήσει να διαδραματίζει ρόλο κλειδί στη διαδικασία αξιολόγησης των 
εθνικών δεδομένων στην τράπεζα CARE, εκτός κι εάν το κράτος μέλος επιλέξει να αναθέσει 
το έργο αυτό σε έναν άλλο φορέα. Υπό ορισμένες προϋποθέσεις, θα μπορούν να διατίθενται 
στατιστικές εκθέσεις ατυχημάτων και σε άλλους χρήστες, εκτός των προαναφερθέντων 
εγκεκριμένων φορέων. 
3.2.2 Άμεση πρόσβαση στην τράπεζα δεδομένων διάδοσης 
Σε συμφωνία με τα κράτη μέλη, θα μπορούσε να δημιουργηθεί ένα υποσύνολο της τράπεζας 
δεδομένων αναφοράς CARE, το οποίο θα ονομάζεται τράπεζα δεδομένων διάδοσης και θα 
περιέχει αναλυτικά δεδομένα με υψηλού βαθμού δυνατότητα σύγκρισης, ώστε να υπάρξει 
ευρύτερη πρόσβαση των κύκλων που εμπλέκονται στην οδική ασφάλεια. Και στην περίπτωση 
αυτή, θα απαιτείται βαθιά γνώση για την ορθή χρησιμοποίηση της εν λόγω τράπεζας 
δεδομένων διάδοσης, αλλά δεν θα είναι απαραίτητη η εις βάθος γνώση των ορισμών και των 
δομών. Αυτό το τμήμα του συστήματος πληροφοριών CARE θα μπορούσε να λειτουργήσει 
ως ευέλικτο ενδιάμεσο σύστημα για ένα ευρύ φάσμα έμπειρων χρηστών των οποίων οι 
απαιτήσεις ποικίλλουν με τις σημερινές εργασίες έρευνας και των οποίων οι ανάγκες δεν 
καλύπτονται επαρκώς από τις διαθέσιμες διεθνείς στατιστικές. 
Σε ένα πρώτο στάδιο, η τράπεζα δεδομένων διάδοσης θα μπορούσε να περιοριστεί στις 
πληροφορίες που αφορούν θανατηφόρα ατυχήματα, γεγονός που θα εξασφάλιζε 
ταυτόχρονα υψηλή ποιότητα και υψηλό βαθμό διαθεσιμότητας των δεδομένων αυτών, 
14 
επιλύοντας κυρίως το πρόβλημα της ελλιπούς καταχώρησης δεδομένων για ατυχήματα με 
τραυματίες μόνο. Εξάλλου, ο όγκος των προς επεξεργασία δεδομένων θα αντιπροσωπεύει 
ένα ποσοστό μόνο (+/- 1/30οτό) των αρχικών κοινοτικών δεδομένων που περιλαμβάνουν όλα 
τα ατυχήματα με σωματικές ζημίες, όπως και στην περίπτωση της τράπεζας δεδομένων 
CARE. 
Κατ'αυτό τον τρόπο, θα μειωθεί ο χρόνος απόκρισης, πλεονέκτημα που θα εκτιμήσουν οι 
χρήστες. 
3.2.3 Πρόσβαση στους τυποποιημένους πίνακες του συστήματος CARE 
Ένα σύνολο τυποποιημένων πινάκων που θα ενημερώνεται κατά τακτά διαστήματα -
σε συμφωνία με τα κράτη μέλη - θα μπορεί να είναι απευθείας προσιτό. Ένα 
ενδιάμεσο διαλογικό σύστημα θα μπορεί να καθοδηγεί το χρήστη σε όλο το φάσμα 
των διαθέσιμων πληροφοριών. Σ'αυτό το τμήμα του συστήματος θα υπάρχει 
δυνατότητα ευρείας πρόσβασης. 
3.2.4 Δημοσιεύσεις 
Η περιοδική δημοσίευση των τυποποιημένων πινάκων θα μπορούσε να προβλεφθεί, υπό 
κλασική μορφή εντύπων, σε ηλεκτρονική μορφή μέσω του Internet ή σε CD-ROM ή με τα 
συνήθη μέσα που χρησιμοποιεί η EUROSTAT. Οι ομαδοποιημένες αυτές τυποποιημένες 
στατιστικές, των οποίων το περιεχόμενο θα έχει την έγκριση των κρατών μελών, θα 
καλύπτουν τις ανάγκες της πλειοψηφίας των χρηστών και ταυτόχρονα θα διατηρούν 
ορισμένα ποιοτικά κριτήρια. Τέτοιοι πίνακες θα μπορούν επίσης να παρέχονται σε άλλους 
διεθνείς οργανισμούς όπως η Οικονομική Επιτροπή για την Ευρώπη των Ηνωμένων Εθνών 
(CEE/UN) ή το Ευρωπαϊκό Συμβούλιο των Υπουργών Μεταφορών (ECMT) στο πλαίσιο της 
υφιστάμενης συμφωνίας συνεργασίας με τους διεθνείς αυτούς οργανισμούς. 
3.3 Γενικά θέματα της μελλοντικής ανάπτυξης της CARE 
Η ποικιλία των υπηρεσιών που μπορεί να παράσχει το μελλοντικό σύστημα πληροφοριών 
CARE θα επιτρέψει μία νέα προσέγγιση όσον αφορά την ανάλυση των κοινοτικών δεδομένων 
για τα ατυχήματα, ανταποκρινόμενο έτσι στις ανάγκες των διάφορων ομάδων χρηστών και 
καλύπτοντας ένα ευρύτατο φάσμα, από τις δραστηριότητες επιστημονικής έρευνας στον 
τομέα της οδικής ασφάλειας μέχρι τις γενικές δημοσιεύσεις. 
Εξάλλου, το σύστημα πληροφοριών CARE δεν θα αποτελεί αποκλειστικά ένα χρήσιμο 
εργαλείο για την ανάλυση των ατυχημάτων. Παράλληλα, θα διευκολύνει την ανταλλαγή 
πληροφοριών στον τομέα της οδικής ασφάλειας και θα χρησιμεύει κατά συνέπεια ως βάση 
για τους φορείς, τις οργανώσεις και τις διοικήσεις καθώς και τους εταίρους των αντίστοιχων 
βιομηχανικών κλάδων και ενώσεων που ενδιαφέρονται για την οδική ασφάλεια, σε τοπικό, 
περιφερειακό, εθνικό ή κοινοτικό επίπεδο. Η κοινοτική πολιτική μεταφορών θα επωφεληθεί 
επίσης από τα μέσα που παρέχει το σύστημα πληροφοριών CARE. 
Η απόφαση 93/704/ΕΚ του Συμβουλίου ανήκει στις διατάξεις που έχουν συμπεριληφθεί στη 
Συμφωνία για τον Ευρωπαϊκό Οικονομικό Χώρο και, συνεπώς, θα πρέπει εν καιρώ να 
εξετασθεί η ενσωμάτωση των στατιστικών δελτίων της Ισλανδίας, του Λιχτενστάιν και της 
Νορβηγίας, δεδομένου ότι είχε συμπεριληφθεί στη Συμφωνία ΕΟΧ με την απόφαση 7/94 της 
Μεικτής Επιτροπής της 21ης Μαρτίου 1994. 
15 
4. Συμπέρασμα 
Με βάση την εμπειρία που έχει συσσωρευθεί κατά την υλοποίηση της απόφασης του 
Συμβουλίου για τη δημιουργία της τράπεζας δεδομένων CARE, συνάγεται ότι τα 
αποτελέσματα του πειραματικού σταδίου ήταν θετικά, όπως αναπτύσσεται στο κεφάλαιο 2. 
Οι μελλοντικές προοπτικές της τράπεζας δεδομένων CARE, που περιγράφονται στο 
κεφάλαιο 3, και ειδικότερα η εξέλιξη της προς ένα σύστημα πληροφοριών για την οδική 
ασφάλεια, είναι πολύ ενθαρρυντικές για τον τομέα της οδικής ασφάλειας και εντάσσονται 
στο πλαίσιο των μελετών και των στόχων που τέθηκαν πριν την απόφαση του Συμβουλίου του 
1993. 
Η συνεργασία με τα κράτη μέλη, ειδικότερα μέσω της ομάδας κρατικών εμπειρογνωμόνων 
της CARE, αναμένεται να συνεχιστεί και να ενισχυθεί, δεδομένου ότι διαδραματίζει 
πρωταρχικό ρόλο στη διαχείριση της κοινοτικής τράπεζας δεδομένων και στην ποιότητα των 
δεδομένων, καθώς και στην ανάπτυξη μιας πολιτικής για την πρόσβαση και την 
εκμετάλλευση των δεδομένων της CARE. 
Η Επιτροπή θα ενημερώνει τακτικά την Ομάδα Υψηλού Επιπέδου της οδικής Ασφάλειας των 
εθνικών αντιπροσώπων των κρατών μελών για την εξέλιξη του συστήματος πληροφοριών 
CARE. 
16 
ISSN 0254-1483 
COM(97) 238 τελικό 
ΕΓΓΡΑΦΑ 
GR 07 05 
Αριθ. καταλόγου : CB-CO-97-230-GR-C 
ISBN 92-78-19854-4 
Υπηρεσία Επισήμων Εκδόσεων των Ευρωπαϊκών Κοινοτήτων 
L-2985 Λουξεμβούργο 
Ή